
A V I Z


asupra propunerii legislative pentru modificarea legii nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României.





		În conformitate cu prevederile art.86 din regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu propunerea legislativă pentru modificarea Legii nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, trimisă cu adresa nr.175/29.06.1998, înregistrată sub nr. 451 din 30.06.1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă menţionată mai sus în şedinţa din 1 iulie 1998.


		În urma examinări, constatându-se că această iniţiativă legislativă nu contravine prevederilor constituţionale, membrii comisiei au hotărât, cu majoritate de voturi să o avizeze favorabil, cu recomandarea ca pentru dezbaterea în fond Comisia pentru muncă şi protecţie socială să ţină seama de necesitatea solicitării punctului de vedere a Guvernului, în conformitate cu prevederile art.110 alin.(1) şi art.137 alin.(5) din Constituţia României.


		În raport deobiectul şi conţinutul său, propunerea legislativă face parte din categoria legilor ordinare.

